

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΜΑΓΝΗΣΙΑΣ



ΠΑΝΕΠΙΣΤΗΜΙΟ ΘΕΣΣΑΛΙΑΣ

ΤΜΗΜΑ ΓΛΩΣΣΙΚΩΝ & ΔΙΑΠΟΛΙΤΙΣΜΙΚΩΝ ΣΠΟΥΔΩΝ

**ΜΑΘΗΤΙΚΟΙ ΡΗΤΟΡΙΚΟΙ ΑΓΩΝΕΣ ΛΟΓΟΥ ΚΑΙ ΕΚΦΡΑΣΗΣ**

**ΜΑΓΝΗΣΙΑ 2025**

**Διοργάνωση**

**1ο ΠΕΙΡΑΜΑΤΙΚΟ ΓΕΛ Ν. ΙΩΝΙΑΣ ΜΑΓΝΗΣΙΑΣ**

**Σε συνεργασία με το**

****Ινστιτούτο Ρητορικών & Επικοινωνιακών Σπουδών Ελλάδας (Ι.Ρ.Ε.Σ.Ε.)

**ΚΑΝΟΝΕΣ ΡΗΤΟΡΙΚΩΝ ΑΓΩΝΙΣΜΑΤΩΝ**

|  |
| --- |
| **ΤΟ ΑΤΟΜΙΚΟ ΑΓΩΝΙΣΜΑ ΤΗΣ ΕΚΦΡΑΣΤΙΚΗΣ ΑΝΑΓΝΩΣΗΣ** |
| Κύριος στόχος της εκφραστικής ανάγνωσης είναι η μετάδοση του νοήματος, των ιδεών και των συναισθημάτων που κρύβονται σε ένα κείμενο με τη χρήση γλωσσικών (φωνή, άρθρωση, χροιά, ένταση κ.ά.) και παρα-γλωσσικών μέσων (κινήσεις, εκφράσεις προσώπου, στάση σώματος κ.ά.). Ειδικότερα, επιδιώκονται τα εξής:1. **Φωνητική Ποικιλία**
	* Εναλλαγές στην ένταση, τη χροιά και το ύψος της φωνής.
	* Ελεγχόμενη ταχύτητα ανάγνωσης, που προσαρμόζεται στο ύφος και στη συναισθηματική ατμόσφαιρα του κειμένου.
	* Επιτονισμός καίριων λέξεων ή φράσεων, που υπογραμμίζουν τη σημασία ή τη δραματικότητα του αποσπάσματος.
2. **Γλώσσα Σώματος και Παρουσίαση**
	* *Στάση σώματος*: Σταθερή και προσεγμένη, χωρίς υπερβολές που αποσπούν την προσοχή.
	* *Οπτική επαφή με το ακροατήριο*: Διατήρηση της επαφής, με διαλείμματα για ανάγνωση, ώστε να ενισχυθεί η σύνδεση με το κοινό.
	* *Εκφράσεις προσώπου*: Φυσικές και προσαρμοσμένες στο ύφος του κειμένου.
	* *Κινήσεις χεριών*: Λιτές και ενισχυτικές του νοήματος, αποφεύγοντας την υπερβολική θεατρικότητα.
3. **Διαλογικά Κείμενα**
	* Σε περίπτωση ανάγνωσης διαλογικού κειμένου, απαιτείται η διακριτή εναλλαγή των φωνών που εκπροσωπούν διαφορετικούς χαρακτήρες, χωρίς υπερβολική μίμηση ή θεατρική ερμηνεία.
4. **Διατήρηση της Φυσικότητας**
	* Η ανάγνωση χαρακτηρίζεται από καθαρή άρθρωση, αυθορμητισμό και φυσικότητα, χωρίς να μετατρέπεται σε θεατρική απόδοση.

**Δομή Παρουσίασης**1. **Εισαγωγή**
	* Ο/Η μαθητής/τρια συστήνεται και αναφέρει το όνομα του σχολείου που εκπροσωπεί. Στη συνέχεια, αναφέρει το όνομα του δημιουργού του κειμένου. Εντάσσει το απόσπασμα (εφόσον δεν είναι αυτοτελές) στο έργο από το οποίο προέρχεται. Παρουσιάζει σύντομα την κεντρική ιδέα του έργου ή του αποσπάσματος, εστιάζοντας στον νοηματικό του άξονα.
2. **Επιλογή Κειμένου**
	* Κατάλληλα κείμενα θεωρούνται: λογοτεχνικά, θεατρικά ή ποιητικά έργα της ελληνικής ή παγκόσμιας γραμματείας (σύγχρονης και παλαιότερης), τα οποία σχετίζονται με θέματα της ύλης των ΑΠΣ του μαθήματος της Νέας Ελληνικής Γλώσσας Γυμνασίου και Λυκείου.
3. **Χρονική Διάρκεια**
	* Η συνολική διάρκεια (εισαγωγή και ανάγνωση) δεν ξεπερνά τα **3-4 λεπτά** (για το Γυμνάσιο) και τα **4-5 λεπτά** (για το Λύκειο).
	* Στην υπέρβαση του χρόνου, θα υπάρχει ενδεχόμενο μείωσης της βαθμολογίας.

**ΔΙΑΔΙΚΑΣΙΑ:** Σε κάθε γύρο οι μαθητές/τριες διαβάζουν **το ίδιο** κείμενο, το οποίο επιλέγεται με κλήρωση και τους δίνεται φωτοτυπημένο από μέλη της οργανωτικής επιτροπής μαζί με το εισαγωγικό σημείωμα.Οι μαθητές/τριες έχουν **20΄λεπτά χρόνο προετοιμασίας** για την ανάγνωση του κειμένου. Επιβλέπονται από μέλη της οργανωτικής επιτροπής καθόλη τη διάρκεια.  |
| **ΑΤΟΜΙΚΑ ΦΥΛΛΑ ΑΞΙΟΛΟΓΗΣΗΣ ΕΚΦΡΑΣΤΙΚΗΣ ΑΝΑΓΝΩΣΗΣ** |
| Κριτής: ……………………………………………………………………………Γύρος: …………………………………………………………………………… Χρόνος: …………………………. Όνομα διαγωνιζόμενου/-ης: ………………………………………………………Σ………………Σχολείο:Θέμα: ………………………………………………………………………………………………………**Κριτήρια αξιολόγησης**

|  |  |  |
| --- | --- | --- |
| Εκφορά λόγου (άρθρωση,ταχύτητα, ρυθμός, παύσεις, ένταση φωνής, επιτονισμός κ.ά.)(1-20) | Γλώσσα του σώματος(στάση σώματος, οπτική επαφή με το ακροατήριο, εκφράσεις προσώπουκ.ά)(1-20) | Νοηματική απόδοση κύριων ιδεών,συναισθημάτων, χαρακτήρων, του ύφους του κειμένου κ.ά.(1-60) |
|  |  |  |
| **ΣΥΝΟΛΟ ΒΑΘΜΟΛΟΓΙΑΣ: …… / 100** |

**Σχόλια για τον/τη μαθητή / τρια**……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………… |
| **Κλίμακα συνολικής βαθμολογίας (1-100).** **1-45:** Ανεπαρκής ανάγνωση, με πολλές αδυναμίες.**46-65:** Αξιοπρεπής παρουσία, με θετικά στοιχεία. **66-80:** Επαρκής ανάγνωση, αξιόλογη παρουσία με προοπτικές, με περιθώρια βελτίωσης. **81-90:** Πολύ καλή ανάγνωση, αξίζει να διαγωνιστεί στον τελικό. **91-100:** Ξεχωριστή, εξαιρετική ανάγνωση. |
| **ΤΟ ΑΤΟΜΙΚΟ ΑΓΩΝΙΣΜΑ ΤΟΥ ΑΥΘΟΡΜΗΤΟΥ ΛΟΓΟΥ** |
| **ΟΡΙΣΜΟΣ:** Ο αυθόρμητος λόγος είναι ένας σύντομος, αυτοσχέδιος λόγος διάρκειας 2’- 3’ λεπτών. Το θέμα είναι άγνωστο στον/η διαγωνιζόμενο/η μέχρι τη στιγμή που εισέρχεται στην αίθουσα.Στο πλαίσιο του ατομικού αγωνίσματος του αυθόρμητου λόγου ζητείται από τον /την ομιλητή/τρια η μη σχεδιασμένη παραγωγή ενός προφορικού κειμένου, το οποίο θα μεταφέρει ένα σαφές νόημα, θα διακρίνεται για τη συνοχή και συνεκτικότητά του και θα αποδίδεται με φυσικότητα και ζωντάνια. Το ερέθισμα-έναυσμα κάθε ομιλίας πρέπει να χρησιμοποιηθεί τουλάχιστον μία φορά σε οποιοδήποτε σημείο της (αρχή, μέση, τέλος). Με την παραγωγή αυθόρμητου λόγου οι μαθητές/τριες καλούνται να αναδείξουν ως δημόσιοι ομιλητές: α) τη φαντασία, τη δημιουργική και συμβολική σκέψη μέσα από τη χρήση μεταφορών, αναλογιών κ.ά. (π.χ. *το ρολόι χτυπούσε τις ώρες με μεγάλη ικανοποίηση*….), β) την κριτική και επιχειρηματολογική σκέψη, γ) την αφηγηματική ικανότητα, δ) την αίσθηση του χιούμορ, ε) την οργάνωση της σκέψης, στ) τη συνοχική και συνεκτική δομική οργάνωση ενός προφορικού κειμένου, ζ) τις επικοινωνιακές τους δεξιότητες.**ΚΑΝΟΝΕΣ ΔΙΕΞΑΓΩΓΗΣ ΤΟΥ ΑΥΘΟΡΜΗΤΟΥ ΛΟΓΟΥ**1. Ο/Η διαγωνιζόμενος/η εισέρχεται στην αίθουσα.
2. Του/Της δίνεται το θέμα και έχει 1 λεπτό διαθέσιμο για την οργάνωση της σκέψης του/της χωρίς την τήρηση σημειώσεων.
3. Στη συνέχεια, ο/η διαγωνιζόμενος/η αναπτύσσει προφορικά το θέμα που του/της δόθηκε για **2 ως 3 λεπτά**.
4. Το θέμα για το οποίο καλείται να μιλήσει ο/η μαθητής/τρια μπορεί να είναι:

α. **Μία λέξη**, η οποία μπορεί να ερμηνευτεί με πολλούς τρόπους (π.χ. η λέξη *ποδήλατο* μπορεί να χρησιμοποιηθεί είτε με την κυριολεκτική σημασία του όρου είτε με μεταφορική σημασία, όπως στη περίπτωση της φράσης «*μου έκανες τη ζωή ποδήλατο*»).β. Ένα **απόφθεγμα** (π.χ. *μηδέν άγαν*), **ένας στίχος** ή **τίτλος τραγουδιού** (π.χ. *Μια ζωή την έχουμε*), **μια παροιμία** (*Ό,τι γράφει, δεν ξεγράφει*), **μία ημιτελής φράση** (π.χ. *Αν είχαν οι τοίχοι αυτιά*...) γ. Ο **τίτλος ενός οπτικού ερεθίσματος** (*π.χ. τίτλος πίνακα ζωγραφικής, λεζάντα φωτογραφίας*) 5. Σε κάθε γύρο δίνεται ένα κοινό θέμα για την παραγωγή αυθόρμητου λόγου σε όλους/ες τους/τις διαγωνιζόμενους/νες.6. Την ευθύνη χρονομέτρησης έχουν οι μαθητές/τριες-χρονομέτρες που έχουν εκπαιδευτεί προηγουμένως. 7. Σκοπός του αγώνα είναι να παρουσιάσει ο/η διαγωνιζόμενος/η το θέμα με σωστή οργάνωση του λόγου, με επαρκές περιεχόμενο και με ανάλογη εκφορά.**ΔΙΑΔΙΚΑΣΙΑ:** • Στον **Α΄γύρο** προκρίνονται οι 8 συμμετέχοντες/ουσες με την υψηλότερη βαθμολογία. Στον **Β΄ γύρο** προκρίνονται για την τελική φάση οι 4 μαθητές/τριες με την υψηλότερη βαθμολογία. (Ανάλογα με τον αριθμό συμμετεχόντων μπορεί να διεξαχθεί μόνο ένας γύρος πριν τον τελικό).  |

**ΦΥΛΛΟ ΑΞΙΟΛΟΓΗΣΗΣ**

**ΓΙΑ ΤΟ ΑΤΟΜΙΚΟ ΑΓΩΝΙΣΜΑ ΤΟΥ**

**ΑΥΘΟΡΜΗΤΟΥ ΛΟΓΟΥ**

|  |  |
| --- | --- |
| **Γύρος:**  | **Σχολείο:** |
| **Κριτής:** | **Χρονική Διάρκεια:**  |
| **Διαγωνιζόμενος/η:** | **Θέμα:** |

|  |  |
| --- | --- |
| **ΚΡΙΤΗΡΙΑ ΑΞΙΟΛΟΓΗΣΗΣ** | **ΒΑΘΜΟΛΟΓΙΑ\*** |
| 1. **Οργάνωση ομιλίας (1-30 βαθμοί):**

Σαφής δομική οργάνωση κειμένου (αρχή-μέση-τέλος), ομαλή, συνοχική και συνεκτική μετάβαση από το ένα τμήμα της ομιλίας στο άλλο, ισόρροπη ανάπτυξη όλων των τμημάτων της ομιλίας, χωρίς «κοιλιές» κ.ά. |  |
| 1. **Ανάλυση περιεχομένου (1-40 βαθμοί):**

Επαρκής ανάλυση/δικαιολόγηση/αφήγηση του θέματος, επαρκής ανάδειξη των πιο σημαντικών ή ενδιαφερόντων πλευρών του στο πλαίσιο της ομιλίας, συνεκτική συγκρότηση ιδεών, ευρηματική προσέγγιση του θέματος, δημιουργική διάσταση ομιλίας.  |  |
| 1. **Παρουσίαση και επικοινωνία (1-30 βαθμοί):**

α) εκφορά λόγου (άρθρωση, ταχύτητα, ρυθμός, παύσεις, ένταση φωνής, αποφυγή χασμωδιών κ.ά.) β) γλώσσα σώματος (στάση σώματος, βλεμματική επαφή με το ακροατήριο, χειρονομίες κ.ά.) |  |
| **ΣΥΝΟΛΙΚΗ ΒΑΘΜΟΛΟΓΙΑ (Κλίμακα: 1-100)** |  |

**Ακολουθούν ατομικά σχόλια για κάθε συμμετέχοντα.**

**\*Κλίμακα συνολικής βαθμολογίας (1-100). 1-45:** Ανεπαρκής ομιλία, με πολλές αδυναμίες.**46-65:** Αξιοπρεπής παρουσία, με θετικά στοιχεία. **66-80:** Επαρκής ομιλία, αξιόλογη παρουσία με προοπτικές, με περιθώρια βελτίωσης. **81-90:** Πολύ καλή ομιλία, αξίζει να διαγωνιστεί στον τελικό. **91-100:** Ξεχωριστή, εξαιρετική ομιλία.

|  |
| --- |
| **ΤΟ ΑΤΟΜΙΚΟ ΑΓΩΝΙΣΜΑ ΤΟΥ ΠΡΟΤΡΕΠΤΙΚΟΥ ΛΟΓΟΥ** |
| Ο **προτρεπτικός λόγος** είναι ένας προσχεδιασμένος προφορικός λόγος διάρκειας **5’ για μαθητές/τριες Γυμνασίου** και **6’ για μαθητές/τριες Λυκείου**. Σκοπός του ομιλητή/τριας είναι:* Να **πείσει** και να **προτρέψει** το ακροατήριο να αποδεχθεί ή να απορρίψει μια συγκεκριμένη θέση.
* Να προκαλέσει **προβληματισμό** και να εμπνεύσει ενδεχόμενη **δράση**.
* Να εξισορροπήσει στη διάρκεια της ομιλίας την **επίκληση στον λόγο** (λογική τεκμηρίωση), **το ήθος** (αξιοπιστία)και **το πάθος** (συναισθηματική σύνδεση).

Ο λόγος πρέπει να έχει **πειστικότητα, αλληλουχία** και **ζωντάνια. Ε**κφωνείται προφορικά, χωρίς να διαβάζεται. Τα θέματα αντλούνται από την **καθημερινότητα**, την **επικαιρότητα** και τα **ενδιαφέροντα των μαθητών/τριών**.Τα κύρια χαρακτηριστικά του προτρεπτικού λόγου είναι:**1. Σαφήνεια και Ευκρίνεια*** **Απλή και κατανοητή γλώσσα:** Αποφυγή περιττών ή πολύπλοκων όρων, εκτός εάν απαιτούνται για το θέμα.
* **Αμεσότητα:** Οι προτάσεις πρέπει να είναι σύντομες και να αποφεύγονται οι περιττές παρεκβάσεις.

**2. Ζωντάνια και Εκφραστικότητα*** **Επίκληση στο συναίσθημα (πάθος):** Χρήση εικόνων, μεταφορών, παραδειγμάτων και αφηγηματικών στοιχείων για να κινητοποιηθεί το συναίσθημα του ακροατη-ρίου (π.χ. *Σκεφτείτε έναν κόσμο όπου κανείς δεν ενδιαφέρεται για το μέλλον*…).
* **Ρητορικές ερωτήσεις:** Ενίσχυση της διαδραστικότητας και πρόκληση ενδιαφέ-ροντος (π.χ. *Ποιος από εμάς δεν θα ήθελε έναν καλύτερο κόσμο για τα παιδιά*;)
* **Επαναφορές (αναδιπλώσεις):** Επανάληψη καίριων σημείων για έμφαση.

**3. Λογική και Οργάνωση*** **Επίκληση στη λογική (λόγος):** Παρουσίαση στοιχείων, στατιστικών δεδομένων ή λογικών επιχειρημάτων που τεκμηριώνουν τη θέση του ομιλητή (π.χ. *Σύμφωνα με έρευνες, το 60% των νέων επιθυμεί άμεση δράση για το περιβάλλον*).
* **Σαφής δομή:** Εισαγωγή που τραβά το ενδιαφέρον, ανάπτυξη που εξηγεί και τεκμη-ριώνει τη θέση και επίλογος που καλεί σε δράση ή σκέψη.

**4. Ειλικρίνεια και Αξιοπιστία*** **Επίκληση στο ήθος:** Ο λόγος πρέπει να αντανακλά την αξιοπιστία, την ακεραιότητα και την καλή πρόθεση του ομιλητή (π.χ. *Είμαι εδώ όχι για να σας επιβάλω τη γνώμη μου, αλλά για να μοιραστώ κάτι που πραγματικά πιστεύω*).

**5. Εικόνες και Παραδείγματα*** **Χρήση ζωντανών εικόνων:** Περιγραφή σκηνών ή καταστάσεων που το ακροατή-ριο μπορεί να φανταστεί (π.χ. *Φανταστείτε έναν κόσμο όπου κάθε παιδί έχει πρόσβαση στη μόρφωση*).
* **Πραγματικά παραδείγματα και ιστορίες:** Προσωπικές εμπειρίες ή γεγονότα που αγγίζουν το ακροατήριο.

**6. Προσαρμογή στο Ακροατήριο*** **Γλώσσα κατάλληλη για το επίπεδο και τα ενδιαφέροντα του ακροατηρίου:** Η επιλογή των λέξεων, των παραδειγμάτων και των αναφορών πρέπει να συνδέεται με τις εμπειρίες και τις ανησυχίες τους.
* **Αίσθηση κοινού σκοπού:** Δημιουργία συναισθήματος ενότητας με το ακροατήριο (π.χ. *Μαζί μπορούμε να κάνουμε τη διαφορά*).

**7. Ρυθμός και Τόνος*** **Δυναμικός και μεταβαλλόμενος τόνος:** Προσαρμογή του τόνου της φωνής ανά-λογα με το περιεχόμενο (π.χ. ένταση σε καίρια σημεία, χαμηλότερος τόνος σε στο-χαστικές προτάσεις).
* **Προσεγμένος ρυθμός:** Ούτε υπερβολικά γρήγορος ούτε πολύ αργός, με παύσεις για έμφαση.

**8. Κάλεσμα για Δράση*** **Ενεργός και θετικός λόγος:** Ο λόγος πρέπει να καταλήγει σε μια σαφή προτροπή για δράση ή προβληματισμό (π.χ. *Μην περιμένετε άλλο! Κάντε σήμερα το πρώτο βήμα για ένα καλύτερο αύριο*!)
 |
| **Υλικό και Προετοιμασία*** Η **επιλογή** και η **διατύπωση των θεμάτων** πραγματοποιούνται από τους διοργανωτές των Αγώνων.
* Το θέμα δίνεται στους διαγωνιζόμενους **30 λεπτά** πριν από την εκφώνηση.
* Κατά τη διάρκεια της προετοιμασίας:
	+ **Δεν επιτρέπεται** η χρήση βοηθητικών έντυπων ή ηλεκτρονικών μέσων.
	+ Οι μαθητές/τριες μπορούν να κρατούν **χειρόγραφες σημειώσεις**, τις οποίες θα χρησιμοποιήσουν ως υποστηρικτικό εργαλείο κατά την ομιλία τους (χωρίς να τις διαβάζουν αυτολεξεί).
 |
| **Διαδικασία Διεξαγωγής**• Οι διαγωνιζόμενοι/ες εισέρχονται στην αίθουσα σύμφωνα με τη σειρά που έχει αναρτηθεί.• Το θέμα που δίνεται είναι **διαφορετικό σε κάθε γύρο**.• Ο λόγος οφείλει να είναι δομημένος σε **εισαγωγή, ανάπτυξη και συμπέρασμα**, με σαφή και λογική ροή.• Οι ομιλίες διεξάγονται σε **δύο προκριματικούς γύρους**:• Στον Α΄γύρο προκρίνονται οι 8 συμμετέχοντες/ουσες με την υψηλότερη βαθμολογία. • Στον Β΄ γύρο προκρίνονται για την τελική φάση οι 4 μαθητές/τριες με την υψηλότερη βαθμολογία. (Ανάλογα με τον αριθμό συμμετεχόντων μπορεί να διεξαχθεί μόνο ένας γύρος). • Σε κάθε γύρο το κοινό και οι άλλοι συμμετέχοντες **παραμένουν στην αίθουσα** μέχρι να ολοκληρωθούν όλες οι ομιλίες. |

**ΦΥΛΛΟ ΑΞΙΟΛΟΓΗΣΗΣ**

**ΓΙΑ ΤΟ ΑΤΟΜΙΚΟ ΑΓΩΝΙΣΜΑ ΤΟΥ**

**ΠΡΟΤΡΕΠΤΙΚΟΥ ΛΟΓΟΥ**

|  |  |
| --- | --- |
| **Γύρος:**  | **Σχολείο:** |
| **Κριτής:** | **Χρονική Διάρκεια:**  |
| **Διαγωνιζόμενος/η:** | **Θέμα:** |

|  |  |
| --- | --- |
| **ΚΡΙΤΗΡΙΑ ΑΞΙΟΛΟΓΗΣΗΣ** | **ΒΑΘΜΟΛΟΓΙΑ\*** |
| **1.Δομή και οργάνωση ομιλίας (1-30 βαθμοί):** • Ξεκάθαρη διάταξη των ιδεών, με εισαγωγή που τραβά το ενδιαφέρον, οργανωμένη ανάπτυξη και συμπέρασμα που εμπνέει το ακροατήριο.• Ομαλή ροή, χωρίς επαναλήψεις ή νοηματικά κενά. |  |
| **2.Περιεχόμενο και τεκμηρίωση (1-40 βαθμοί):** • Επαρκής τεκμηρίωση των επιχειρημάτων, χωρίς η ομιλία να γίνεται υπερβολικά λογοκεντρική. • Χρήση παραδειγμάτων, γνωμικών, αναλογιών και άλλων στοιχείων που αποδεικνύουν γνώση και ενασχόληση με το θέμα. • Χρήση σχημάτων λόγου (π.χ., επαναφορές, αντιθέσεις) για την προβολή καίριων ιδεών. |  |
| **3.Παρουσίαση και επικοινωνία (1-30 βαθμοί):** • Γλώσσα σώματος: Χρήση κινήσεων, εκφράσεων προσώπου και στάσης που ενισχύουν το μήνυμα, βλεμματική επαφή με το ακροατήριο κ.ά.)• Φωνητική απόδοση και εκφορά λόγου: Εναλλαγές έντασης, χροιάς και ρυθμού για να διατηρηθεί το ενδιαφέρον, καθαρή άρθρωση, ταχύτητα, ρυθμός, παύσεις, αποφυγή χασμωδιών κ.ά.)• Σύνδεση με το ακροατήριο: Δημιουργία αίσθησης αμεσότητας και επικοινωνιακής σύνδεσης. |  |
| **ΣΥΝΟΛΙΚΗ ΒΑΘΜΟΛΟΓΙΑ (Κλίμακα: 1-100)** |  |

**Ακολουθούν ατομικά σχόλια για κάθε συμμετέχοντα.**

**\*Κλίμακα συνολικής βαθμολογίας (1-100). 1-45:** Ανεπαρκής ομιλία, με πολλές αδυναμίες.**46-65:** Αξιοπρεπής παρουσία, με θετικά στοιχεία. **66-80:** Επαρκής ομιλία, αξιόλογη παρουσία με προοπτικές, με περιθώρια βελτίωσης. **81-90:** Πολύ καλή ομιλία, αξίζει να διαγωνιστεί στον τελικό. **91-100:** Ξεχωριστή, εξαιρετική ομιλία.

|  |
| --- |
| **ΤΟ ΟΜΑΔΙΚΟ ΑΓΩΝΙΣΜΑ ΤΩΝ ΑΓΩΝΩΝ ΑΝΤΙΛΟΓΙΑΣ-ΕΠΙΧΕΙΡΗΜΑΤΟΛΟΓΙΑΣ (DEBATE)** |
| Η αντιλογία συχνά παρερμηνεύεται ως ανούσια αντιπαράθεση ή ως εριστική σύγκρουση. Ωστόσο, η **συγκροτημένη ανταλλαγή ιδεών** και η **αντιπαράθεση επιχειρημάτων** από-τελούν βασικά εργαλεία για τη βαθύτερη κατανόηση σύνθετων και αμφιλεγόμενων κοινωνικο-πολιτικών ζητημάτων. Μέσω αυτής, οι συμμετέχοντες αποκτούν την ικανότητα να εξετάζουν ένα θέμα από πολλές οπτικές, προωθώντας τη λογική και την κατανόηση, μακριά από προκαταλήψεις και φανατισμό.Στην ιστορία της σκέψης, η αντιλογία έχει αναδειχθεί ως μοχλός προόδου. Ο Αριστοτέλης, με τη διαλεκτική του μέθοδο, έδειξε πώς η εξέταση αντίθετων απόψεων οδηγεί σε λογικά συμπεράσματα. Ο Ισοκράτης ανέδειξε τη ρητορική ως μέσο κοινωνικής αλλαγής, ενώ ο Κικέρων προέβαλε την αξία του πολιτισμένου διαλόγου ακόμη και σε περιόδους κρίσης. Αυτές οι προσωπικότητες αποδεικνύουν ότι η αντιλογία δεν είναι μόνο πνευματική άσκηση αλλά και θεμέλιος λίθος της κοινωνικής και πολιτικής συνύπαρξης.Οι **αγώνες επιχειρηματολογίας (αντιλογίας)** προάγουν την **κριτική σκέψη** και την **ικανότητα διαλόγου**. Οι συμμετέχοντες ασκούνται στη **δομημένη ανάπτυξη επιχειρημάτων**, στη **συνεργασία** και στην **κριτική με σεβασμό στην αντίθετη άποψη**. Με τη χρήση τεκμηριωμένων παραδειγμάτων, ιστορικών αναφορών και ρητορικών τεχνικών, καλλιεργούν δεξιότητες που ενισχύουν την ελεύθερη και κριτική σκέψη.Η αντιλογία δεν στοχεύει στην επιβολή απόψεων ή την προώθηση φιλοδοξιών, αλλά στη δημιουργία διαλόγου με **ορθολογισμό**, **σεβασμό** και **ευαισθησία**. Έτσι, λειτουργεί ως εργαλείο για την επίλυση προβλημάτων και την οικοδόμηση ενός πολιτισμού διαλόγου. |
| **ΤΟ ΠΛΑΙΣΙΟ**Οι Αγώνες Επιχειρηματολογίας διεξάγονται μεταξύ ομάδων μαθητών/τριών Λυκείου και διακρίνονται σε προκριματική (α΄και β΄προκριματικός γύρος) και τελική φάση.Στον πρώτο (α΄) προκριματικό γύρο των αγώνων οι ομάδες των μαθητών/τριών αγωνίζονται σε ζευγάρια που προκύπτουν από κλήρωση. Στον δεύτερο (β΄) προκριματικό γύρο οι ομάδες αγωνίζονται σε ζευγάρια που προκύπτουν με βάση τη βαθμολογία τους στον πρώτο γύρο (π.χ. η ομάδα με την υψηλότερη βαθμολογία παίζει με την ομάδα με τη χαμηλότερη βαθμολογία, η ομάδα με τη δεύτερη υψηλότερη βαθμολογία παίζει με την ομάδα με τη δεύτερη χαμηλότερη βαθμολογία και ούτω καθεξής). Στον τελικό γύρο περνούν οι δύο ομάδες με δύο νίκες και την υψηλότερη συνολική βαθμολογία βάσει των προηγούμενων προκριματικών γύρων. Σε περίπτωση που δεν υπάρχουν δύο νίκες, στον τελικό γύρο περνούν οι ομάδες με μία (1) νίκη και μία (1) ήττα και την υψηλότερη συνολική βαθμολογία. Αν, τέλος, το πλήθος των σχολικών μονάδων που συμμετέχουν είναι μικρό, πραγματοποιούνται λιγότεροι γύροι ή ένας γύρος, με απόφαση της Επιστημονικής Επιτροπής.Σε κάθε γύρο οι ομάδες κατανέμονται σε διαφορετικές αίθουσες και αγωνίζονται στο ίδιο θέμα.Σε έναν αγώνα Επιχειρηματολογίας-Αντιλογίας παίρνουν μέρος δύο ομάδες, η καθεμιά από τις οποίες αποτελείται από πέντε μέλη, που συνεργάζονται κατά το στάδιο της προετοιμασίας και αποφασίζουν μεταξύ τους τον ρόλο του καθενός. Επιλέγουν τρεις ομιλητές (ΟΑ, ΟΒ, ΟΓ) και έναν εκπρόσωπο της ομάδας (ΕΟ). Ο ΕΟ εκπροσωπεί την ομάδα του στις συνεννοήσεις με τους διοργανωτές και τους κριτές πριν από τον αγώνα επιχειρηματολογίας-αντιλογίας.Κατά τη διάρκεια του αγώνα, δικαίωμα λόγου έχουν αποκλειστικά οι Ομιλητές των δύο ομάδων που συμμετέχουν και ο/η Πρόεδρος της Κριτικής Επιτροπής (ΚΕ). Κανείς άλλος δεν παρεμβαίνει στον αγώνα επιχειρηματολογίας-αντιλογίας.Η διάταξη των συμμετεχόντων/ουσών στον αγώνα έχει ως εξής:

|  |
| --- |
| **Ομιλητής/τρια** |
| **Πρώτη Ομάδα / Ομάδα Λόγου** | **Δεύτερη Ομάδα /****Ομάδα Αντίλογου** |
| ΛΟΑ | ΑΟΑ |
| ΛΟΒ | ΑΟΒ |
| ΛΟΓ | ΑΟΓ |

**Χρονομέτρης (Χ) / Κριτές (ΚΑ – ΚΒ – ΚΓ)**Σκοπός της Πρώτης Ομάδας (του Λόγου) είναι να ορίσει το θέμα με σαφήνεια, λογική συνέπεια και πληρότητα. Το πλεονέκτημά της από την πρωτοβουλία που έχει, κατά τη διαδικασία του ορισμού, ισοσταθμίζεται από το γεγονός ότι η Δεύτερη Ομάδα (του Αντίλογου) έχει ως κύριο έργο της την ανασκευή, δηλαδή  την αντίκρουση των θέσεων της πρώτης ομάδας.**Η ΔΙΕΞΑΓΩΓΗ****Γενικοί Κανόνες**Οι αίθουσες και οι θέσεις των Ομάδων όπως και το θέμα προς συζήτηση ανακοινώνονται στις Ομάδες είκοσι λεπτά (20΄) πριν από την έναρξη του αγώνα επιχειρηματολογίας-αντιλογίας. Οι ομάδες αποσύρονται αμέσως για να προετοιμαστούν, χωρίς την παρέμβαση τρίτων (συμμαθητών, καθηγητών, κλπ). Κατά τη διάρκεια της προετοιμασίας επιτρέπεται η χρήση βοηθημάτων (βιβλίων, περιοδικών, σημειώσεων κλπ.) όχι, όμως, ηλεκτρονικών μέσων (π.χ. κινητών τηλεφώνων, υπολογιστών κ.ά.) Κατά τη διάρκεια του αγώνα επιχειρηματολογίας-αντιλογίας επιτρέπεται μόνο η χρήση χειρόγραφων σημειώσεων (όχι φωτοτυπίες).Ο εκπρόσωπος της κάθε ομάδας αναγράφει στον πίνακα της αίθουσας το θέμα του γύρου, το όνομα της ομάδας (Λόγος ή Αντίλογος), το όνομα του σχολείου και τα ονόματα των μελών της ομάδας με τη σειρά που θα μιλήσουν. Με την έναρξη του αγώνα ο ΚΑ, μετά από ένα σύντομο χαιρετισμό, δίνει τον λόγο στον πρώτο Ομιλητή της ομάδας του Λόγου (ΛΟΑ). Στη συνέχεια, μετά τη λήξη της κάθε ομιλίας, καλεί τον επόμενο ομιλητή να πάρει θέση στο Βήμα. Η σειρά και ο διαθέσιμος χρόνος για κάθε ομιλητή/τρια έχει ως εξής:

|  |  |
| --- | --- |
| ΛΟΑ   | 6 - λεπτά |
| ΑΟΑ | 6 - λεπτά |
| ΛΟΒ | 6 - λεπτά |
| ΑΟΒ | 6 - λεπτά |
| ΛΟΓ | 4 - λεπτά |
| ΑΟΓ | 4 - λεπτά |

Για τους/τις τέσσερις πρώτους/ες ομιλητές/τριες τόσο της ομάδας του Λόγου όσο και του Αντίλογου. το πρώτο και το τελευταίο λεπτό των ομιλιών τους είναι προστατευόμενα, δηλαδή δεν επιτρέπεται, κατά τη διάρκειά τους, η διατύπωση ερωτήσεων από την αντίπαλη ομάδα. Οι τελευταίοι ομιλητές και των δύο ομάδων (ΛΟΓ και ΑΟΓ) δεν δέχονται ερωτήσεις κατά τη διάρκεια της ομιλίας τους. Την παρακολούθηση, καταγραφή και κοινοποίηση της χρονικής διάρκειας των ομιλιών και των ερωτήσεων αναλαμβάνει ο/η Χρονομέτρης.Όλοι/ες οι ομιλητές/τριες οφείλουν να απευθύνονται προς τους Κριτές και το Ακροατήριο, προτάσσοντας στην ομιλία τους ανάλογο χαιρετισμό. Αναφορές στην αντίπαλη Ομάδα πρέπει να γίνονται σε τρίτο πρόσωπο, με κοσμιότητα και χωρίς προσωπικές αιχμές.Μετά την ολοκλήρωση των ομιλιών, οι ομάδες, αφού συγχαρούν η μια την άλλη, αποχωρούν. Οι Κριτές παραμένουν στην αίθουσα για να προβούν στην ατομική αξιολόγηση των ομιλητών/τριών και των ομάδων. Αρχικά, οι Κριτές, ατομικά και ανεπηρέαστα, αποφασίζουν για την έκβαση του αγώνα δίνοντας τον βαθμό 2 στη νικήτρια ομάδα και τον βαθμό 1 στην ομάδα που έχασε. Στη συνέχεια, επεξεργάζονται τη βαθμολογία των μαθητών/τριών κάθε ομάδας στο **Έντυπο Αναλυτικής Βαθμολόγησης** βάσει των κριτηρίων ΜΕΔΟΥΣΑ (βλ. Υπόδειγμα Α). Μετά, σε καθορισμένο χρόνο, ανακοινώνουν τα αποτελέσματα της επιλογής νικήτριας ομάδας και των βαθμολογιών τους ο καθένας/καθεμία στον/στην Πρόεδρο της Κριτικής Επιτροπής. Βάσει των συγκεντρωτικών αποτελεσμάτων και βαθμολογιών, ο/η Πρόεδρος συμπληρώνει το **Έντυπο Συγκεντρωτικής Βαθμολόγησης** (βλ. Υπόδειγμα 2). Νικήτρια είναι η ομάδα που έχει υποστηριχθεί από την πλειονότητα των κριτών. Η βαθμολογία κάθε ομάδας εξάγεται από το άθροισμα των ατομικών βαθμολογιών των κριτών. Το Έντυπο Συγκεντρωτικής Βαθμολόγησης (βλ. Υπόδειγμα Β) αποστέλλεται το συντομότερο δυνατόν στη Γραμματεία για την επεξεργασία των αποτελεσμάτων και την προετοιμασία του επόμενου γύρου των αγώνων. Μετά, οι κριτές μπορούν να παραμείνουν στον χώρο για να γράψουν τα σχόλιά τους για τις επιδόσεις των μαθητών/τριών και να ανταλλάξουν απόψεις για την έκβαση του αγώνα επιχειρηματολογίας-αντιλογίας, για να διατυπώσουν τις απόψεις τους για το επίπεδο του αγώνα και των ομιλητών, για το ποια ομάδα ήταν πιο πειστική και αποτελεσματική στην επιχειρηματολογία της. Τα έντυπα ατομικής αξιολόγησης παραδί-δονται από τον/την Πρόεδρο της ΚΕ στη Γραμματεία μετά την ολοκλήρωση της παραπάνω διαδικασίας. **Ειδικοί όροι διεξαγωγής****Έργο του ΛΟΑ είναι:**1. Ορισμός του θέματος.2. Γενική παρουσίαση της θέσης της Ομάδας του Λόγου.3. Διατύπωση επιχειρημάτων και αποδεικτικού υλικού (π.χ. παραδείγματα, μαρτυρίες, νόμοι, στατιστικές κ.ά.) που ενισχύουν την προτεινόμενη θέση.**Έργο του AOA είναι:**1. Αποδοχή (ή απόρριψη) του ορισμού.2. Γενική παρουσίαση της αντίθετης θέσης της Ομάδας του Αντίλογου.3. Αντίκρουση των γενικών επιχειρημάτων του ΛΟΑ. 4. Υποστήριξη της αντίθετης θέσης με επιχειρήματα και αποδεικτικό υλικό. **Έργο του ΛΟΒ είναι:**1. Αντίκρουση της επιχειρηματολογίας του ΑΟΑ.2. Υποστήριξη της προτεινόμενης θέσης της ομάδας του Λόγου με νέα, συμπληρωματικά ή εξειδικευμένα επιχειρήματα και αποδεικτικό υλικό. **Έργο του ΑΟΒ είναι:**1. Αντίκρουση της επιχειρηματολογίας των ΛΟΑ (εφόσον παραμένουν επιχειρήματα που δεν έχουν αντικρουστεί) και ΛΟΒ.2. Υποστήριξη της ομάδας του Αντίλογου με νέα, συμπληρωματικά ή εξειδικευμένα επιχειρήματα και αποδεικτικό υλικό.**Έργο του ΛΟΓ είναι:**1. Η τελική αντίκρουση των επιχειρημάτων του ΑΟΒ. 2. Η συνοπτική ανακεφαλαίωση: α) των αντεπιχειρημάτων που αξιοποίησε η Ομάδα του Λόγου για να αντικρούσει την αντίθετη θέση και β) η συνοπτική ανακεφαλαίωση των επιχειρημάτων της ομάδας του Λόγου υπογραμμίζοντας τα κυριότερα σημεία της. Δεν επιτρέπεται η εισαγωγή νέων επιχειρημάτων που προσδίδουν νέες διαστάσεις στο θέμα. Αντίστοιχα, τα νέα παραδείγματα λογίζονται ως νέα επιχειρήματα. Συνεπώς, δεν επιτρέπονται.**Έργο του ΑΟΓ είναι:**Η συνοπτική ανακεφαλαίωση: α) των αντεπιχειρημάτων που αξιοποίησε η Ομάδα του Αντίλογου για να αντικρούσει την αντίθετη θέση και β) η συνοπτική ανακεφαλαίωση των επιχειρημάτων της ομάδας του Αντίλογου υπογραμμίζοντας τα κυριότερα σημεία της. Δεν επιτρέπεται η εισαγωγή νέων επιχειρημάτων που προσδίδουν νέες διαστάσεις στο θέμα. Αντίστοιχα, τα νέα παραδείγματα λογίζονται ως νέα επιχειρήματα. Συνεπώς, δεν επιτρέπονται. **Ορισμός**Ο ορισμός θέτει την κοινά αποδεκτή βάση πάνω στην οποία θα αναπτυχθεί η αντιπαράθεση των επιχειρημάτων. Συνιστά ερμηνεία του θέματος και προσδιορίζει το πλαίσιο εντός του οποίου θα αναπτυχθεί η επιχειρηματολογία. Δεν σημαίνει απλώς ανάλυση των κύριων όρων του θέματος. Καθορίζει ***τι*** θα πραγματευτούν οι αντίπαλες ομάδες και προδιαγράφει την κατεύθυνση του αγώνα (π.χ. *Η χρήση ηλεκτρονικών παιχνιδιών, ιδιαίτερα όταν γίνεται σε υπερβολικό βαθμό, οδηγεί τους νέους σε απομόνωση από την πραγματική κοινωνική τους ζωή. Με τον όρο* ***«ηλεκτρονικά παιχνίδια»****, αναφερόμαστε σε κάθε είδους ψηφιακή διαδραστική ψυχαγωγία που παίζεται μέσω υπολογιστών, κονσολών ή κινητών συσκευών. Ως* ***«απομόνωση»****, εννοούμε τη μείωση ή τον περιορισμό της πρόσωπο με πρόσωπο κοινωνικής αλληλεπίδρασης με φίλους, οικογένεια και την ευρύτερη κοινωνία, εξαιτίας της αφιέρωσης μεγάλου μέρους του χρόνου σε αυτές τις δραστηριότητες*). Ο ορισμός δε θα πρέπει να είναι ταυτολογικός ή αντιφατικός, ενώ δεν πρέπει να είναι ούτε πολύ ευρύς, ούτε πολύ στενός, ούτε εντελώς εξειδικευμένος.Σε περίπτωση που ο ορισμός δεν τηρεί τις παραπάνω προϋποθέσεις, θα πρέπει να προσβάλλεται από τον Αντίλογο, με επιχειρήματα που να καταδεικνύουν τη μη ορθότητά του και να προτείνεται η αντικατάστασή του από άλλον ορισμό, περισσότερο κατάλληλο. Στην περίπτωση αυτή ο αγώνας διεξάγεται περί του ορισμού.**Ομιλίες**Κάθε ομιλία αυξάνει την πειστικότητα και αποτελεσματικότητά της, όταν επιτυγχάνει μια σειρά από στοιχεία:1. Η κοσμιότητα των ομιλητών εξασφαλίζει τον σεβασμό στις απόψεις τους. Δείγματα της κοσμιότητας είναι ο ευγενής χαιρετισμός προς όλους/ες τους/τις συμμετέχοντες/ουσες και οπωσδήποτε η αποφυγή αναίτιας και άσκοπης επιθετικότητας προς τους αντιπάλους.2. Η περιορισμένη χρήση σημειώσεων διευκολύνει την οπτική επαφή των ομιλητών με το ακροατήριο. Η βλεμματική επαφή κρίνεται σημαντική, γιατί σε συνδυασμό με το κατάλληλο για την περίσταση ύφος ενισχύει την πειστικότητα του/της ομιλητή/τριας.3. Η χρήση εισαγωγικών και καταληκτικών παρατηρήσεων δίνει το στίγμα σε μια ομιλία και βοηθά στη σωστή δομική διάρθρωση της ομιλίας. Γενικότερα, η ύπαρξη προλόγου, κυρίως μέρους και επίλογου, δηλαδή δομής, διευκολύνει την κατανόηση της συλλογιστικής πορείας της ομάδας και των επιχειρηματολογικών επιλογών του/της κάθε ομιλητή/τριας.4. Τα επιχειρήματα που χρησιμοποιούνται πρέπει να είναι αξιόπιστα, κατάλληλα για το θέμα, πλήρη και πειστικά. Επίσης, θα πρέπει να χαρακτηρίζονται από λογική συγκρότηση και συνέπεια και να είναι καίρια για την ανάπτυξη της επιχειρηματολογίας. Πρέπει να ομαδοποιούνται λογικά και να παρουσιάζονται με ιεράρχηση (π.χ. από τα λιγότερο στα περισσότερο σημαντικά) χρησιμοποιώντας παραδείγματα. Η ποιότητα των επιχειρημάτων είναι πάντα σημαντικότερη από τον αριθμό τους, ενώ είναι πολύ σημαντικό να γίνεται σωστή κατανομή τους μεταξύ των ομιλητών, ώστε να αποφεύγονται επαναλήψεις.5. Η χρήση αποδείξεων (π.χ. δεδομένων, γεγονότων, παραδειγμάτων, πληροφοριών, μαρτυριών κ.ά.) ενδυναμώνει την επιχειρηματολογία των ομιλητών/τριών, αφού τεκμηριώνει τις προτεινόμενες θέσεις των ομάδων. Οι αποδείξεις που χρησιμοποιούνται πρέπει να είναι έγκυρες, επαρκείς, σχετικές με τη θέση/ισχυρισμό, ακριβείς και αξιόπιστες. Πρέπει να είναι συγκεκριμένες, αναγνωρίσιμες και να προέρχονται από έγκυρες πηγές.6. Από ρητορική άποψη, οι ομιλητές/τριες οφείλουν να υπογραμμίζουν τον αντίκτυπο των επιχειρημάτων τους, δηλαδή να αναδεικνύουν γιατί τα όσα ισχυρίζονται είναι σημαντικά για το ακροατήριο και το αφορούν. 7. Η χρήση του χρόνου πρέπει να εξασφαλίζει την ισόρροπη εκπλήρωση του ειδικού ρόλου κάθε ομιλητή/τριας και την επαρκή ανάπτυξη της επιχειρηματολογίας και αντεπιχειρηματολογίας.**Ερωτήσεις**Κατά τη διάρκεια των μη προστατευόμενων περιόδων της ομιλίας κάθε ομιλητή, τα μέλη της αντίπαλης ομάδας μπορούν να ζητήσουν το λόγο, υψώνοντας το χέρι. Ο ομιλητής/τρια μπορεί να δεχτεί **μέχρι δύο ερωτήσεις** κατά τη διάρκεια της ομιλίας. Ωστόσο, διατηρεί το δικαίωμα να αρνηθεί την ερώτηση, αν δεν έχει ολοκληρώσει την τοποθέτησή του/της ή αν δεν επιθυμεί να απαντήσει. Σε αντίθετη περίπτωση, παραχωρεί το δικαίωμα ερώτησης λέγοντας «παρακαλώ» ή «ορίστε». Ερωτήσεις επί της διαδικασίας δεν επιτρέπονται, εκτός και αν έχουν προκύψει σοβαρότατα προβλήματα και διακυβεύεται η ομαλή διεξαγωγή του αγώνα. Οι ερωτήσεις πρέπει να είναι σύντομες (να μη διαρκούν περισσότερο από 15 δευτερόλεπτα), ακριβείς και να μην αποτελούν τοποθετήσεις.**Ο Χρονομέτρης**Ο Χρονομέτρης παρακολουθεί, καταγράφει και κοινοποιεί τη χρονική διάρκεια των ομιλιών και των ερωτήσεων. Σε ξεχωριστό φύλλο (βλ. υπόδειγμα Γ) καταγράφει τους συνολικούς χρόνους κάθε ομιλητή/τριας όπως και τις χρονικές στιγμές κατά τις οποίες έγιναν ερωτήσεις. Μετά το τέλος του Αγώνα το παραδίδει στον/στην Πρόεδρο της Κριτικής Επιτροπής. Τέλος, επισημαίνει με προαποφασισμένο τρόπο τον αριθμό των λεπτών της ώρας που απομένουν στη διάθεση του/της ομιλητή/τριας αλλά και το πέρας του αποδεκτού χρόνου διατύπωσης ερώτησης (π.χ. ήχος).Με χτύπημα του χεριού στο θρανίο επισημαίνει επίσης:· Την έναρξη της περιόδου κατά την οποία μπορούν να διατυπωθούν ερωτήσεις.· Την έναρξη του τελευταίου λεπτού ομιλίας κάθε ομιλητή/τριας, όπου δεν μπορούν πλέον να διατυπωθούν ερωτήσεις και· Τη λήξη του χρόνου κάθε ομιλίας. Δεκαπέντε δευτερόλεπτα μετά τη λήξη του χρόνου αυτού, με συνεχή χτυπήματα, υποδεικνύει στον Ομιλητή  ότι οφείλει να εγκαταλείψει το Βήμα.**Η ΑΞΙΟΛΟΓΗΣΗ**ΓενικάΟι Κριτές αξιολογούν την επίδοση των ομιλητών/τριών κάθε Ομάδας με βάση μια σειρά από κριτήρια, δίνοντας ιδιαίτερο βάρος στο περιεχόμενο, την οργάνωση και τη δομή της επιχειρηματολογίας και, κατά δεύτερο λόγο, στην παρουσίαση και στα εξωτερικά χαρακτηριστικά της. Οι Κριτές δεν επιτρέπεται να κοινοποιούν το αποτέλεσμα του αγώνα ή την άποψή τους για τους/τις ομιλητές/τριες κατά τη διάρκεια ή μετά το τέλος του αγώνα. Κατά τη διάρκεια του αγώνα, κρατούν προσωπικές σημειώσεις και αφού ολοκληρώσουν τη διαδικασία κρίσης, συμπληρώνουν το Έντυπο Αναλυτικής Βαθμολόγησης (βλ. Υπόδειγμα Α) προσθέτοντας σχόλια που τεκμηριώνουν τη βαθμολογία τους και ασκούν παραγωγική κριτική στους/τις ομιλητές/τριες, τα οποία πρέπει να παραδώσουν στη Γραμματεία  των αγώνων, πριν από την αρχή του επόμενου γύρου.**Κριτήρια αξιολόγησης**Ως πρακτικός οδηγός μπορεί να χρησιμοποιηθεί ο μνημονικός τύπος ΜΕΔΟΥΣΑ.**Μεθοδολογία:** Αφορά στην πιστή τήρηση των κανόνων του διαγωνισμού, την ακριβή συμμόρφωση με τα χρονικά και θεσμικά όρια, την κοσμιότητα της συμπεριφοράς κλπ.**Επιχειρηματολογία:** Πληρότητα και πειστικότητα των επιχειρημάτων, λογική συγκρότηση και συνέπεια, σαφήνεια και καθαρότητα σκέψης, παραδείγματα.**Δομή:** Εύστοχη τοποθέτηση του θέματος, διάταξη και ιεράρχηση των επιχειρημάτων, έμφαση στα κύρια σημεία, εισαγωγικές παρατηρήσεις, πρόλογοι και περιλήψεις κάθε ομιλίας.**Ομαδικότητα:** Κατανομή εργασίας, εκπλήρωση ρόλου κάθε θέσης και συνεργασία μεταξύ των μελών της ομάδας.**Ύφος:** Στάση στο Βήμα, εκφορά του λόγου, κινησιολογία, οπτική επαφή με το Ακροατήριο, αυτοπεποίθηση, ρυθμός, συναισθηματική φόρτιση, χιούμορ κλπ. Τα στοιχεία του ύφους πρέπει να αξιολογούνται ως προς το αν και πόσο συνέβαλαν στην πειστικότητα της ομιλίας**Συμμετοχή:** Υποβολή εύστοχων και αποτελεσματικών ερωτήσεων (σημαντικότητα και αποτελεσματικότητά τους), απάντηση σε ερωτήσεις (ετοιμολογία και πειστικότητα).**Αντίλογος:** Ικανότητα στην αντίκρουση των επιχειρημάτων της αντίπαλης Ομάδας, πειστικότητα και λογική διάρθρωση της αντεπιχειρηματολογίας, αντιπαραδείγματα.Η Επιχειρηματολογία και ο Αντίλογος πρέπει να κρίνονται από την οπτική γωνία ενός ατόμου που ενημερώνεται επαρκώς και τακτικά για ποικίλα ζητήματα της τρέχουσας καθημερινότητας. Με άλλα λόγια, οι Κριτές πρέπει να αναλύουν και να αξιολογούν τα επιχειρήματα, τα παραδείγματα κ.ά. ως προς την πειστικότητά τους και να μη συνυπολογίζουν οποιαδήποτε εξειδικευμένη γνώση που τυχόν έχουν για το θέμα των αγώνων.Οι Ερωτήσεις που υποβάλλονται κατά τη διάρκεια των ομιλιών πρέπει να αξιολογούνται ως προς τον αντίκτυπο που είχαν στην εξέλιξη του αγώνα. Αποτελεί θετικό κριτήριο για κάθε ομιλητή/τρια να προσπαθήσει να απαντήσει σε 2 ερωτήσεις κατά τη διάρκεια της ομιλίας του/της, όπως και να επιχειρήσει να κάνει τουλάχιστον μια ερώτηση σε κάθε ομιλία της αντίπαλης ομάδας. Αντίθετα, είναι αρνητικό ένας ομιλητής να μη δεχθεί ερωτήσεις στη διάρκεια της ομιλίας του ή να μην επιχειρήσει ερώτηση στις ομιλίες της αντίπαλης ομάδας.**Διαδικασία Βαθμολόγησης**Κάθε κριτήριο βαθμολογείται από ένα έως δέκα. Το Ένα και το Δέκα απονέμονται σε εξαιρετικά ακραίες περιπτώσεις. Ιδιαίτερα το Ένα, μόνο σε περιπτώσεις μεγάλης αγένειας και σοβαρής παραβίασης των κανόνων.Πέντε κριτήρια δηλαδή η Μεθοδολογία, η Επιχειρηματολογία, η Δομή, το Ύφος και ο Αντίλογος βαθμολογούνται αμέσως μετά το πέρας κάθε ομιλίας. Η **Συμμετοχή** βαθμολογείται στο τέλος του αγώνα για τη συνολική συμμετοχή του ομιλητή σε όλη τη διάρκεια του αγώνα. Η **Ομαδικότητα** βαθμολογείται στο τέλος του αγώνα συνολικά για την ομάδα και είναι κοινή για όλους τους/τις ομιλητές/τριές της.**Επισημαίνεται ότι ο πρώτος (ΛΟΑ), επειδή δεν έχει αντίλογο, παίρνει βαθμό αντίλογου τον βαθμό της επιχειρηματολογίας** |

**ΜΑΘΗΤΙΚΟΙ ΑΓΩΝΕΣ ΕΠΙΧΕΙΡΗΜΑΤΟΛΟΓΙΑΣ- ΑΝΤΙΛΟΓΙΑΣ**

**ΑΤΟΜΙΚΟ ΕΝΤΥΠΟ ΒΑΘΜΟΛΟΓΗΣΗΣ**

|  |
| --- |
| **Όνομα κριτή: Γύρος: Αίθουσα:** |
| **Θέμα:** |
| **Σχολείο:****ΛΟΓΟΣ** | **Σχολείο:** **ΑΝΤΙΛΟΓΟΣ** |
| **Όνομα:**

|  |  |
| --- | --- |
| **Μ** |  |
| **Ε x 2** |  |
| **Δ** |  |
| **Ο** |  |
| **Υ** |  |
| **Σ** |  |
| **Α** |  |

**Παρατηρήσεις:**  **Βαθμοί:**  |  **Όνομα:** **Παρατηρήσεις**

|  |  |
| --- | --- |
| **Μ** |  |
| **Ε** |  |
| **Δ** |  |
| **Ο** |  |
| **Υ** |  |
| **Σ** |  |
| **Α** |  |

 **Βαθμοί:**  |
|

|  |  |
| --- | --- |
| **Μ** |  |
| **Ε** |  |
| **Δ** |  |
| **Ο** |  |
| **Υ** |  |
| **Σ** |  |
| **Α** |  |

**Όνομα:****Παρατηρήσεις:** **Βαθμοί:** |

|  |  |
| --- | --- |
| **Μ** |  |
| **Ε** |  |
| **Δ** |  |
| **Ο** |  |
| **Υ** |  |
| **Σ** |  |
| **Α** |  |

**Όνομα:** **Παρατηρήσεις:** **Βαθμοί:** |
|

|  |  |
| --- | --- |
| **Μ** |  |
| **Ε** |  |
| **Δ** |  |
| **Ο** |  |
| **Υ** |  |
| **Σ** |  |
| **Α** |  |

**Όνομα:****Παρατηρήσεις** **Βαθμοί:** |

|  |  |
| --- | --- |
| **Μ** |  |
| **Ε** |  |
| **Δ** |  |
| **Ο** |  |
| **Υ** |  |
| **Σ** |  |
| **Α** |  |

**Όνομα:****Παρατηρήσεις** **Βαθμοί:** |
|  **Άθροισμα:****Βαθμολογία ομάδας** |  **Άθροισμα:****Βαθμολογία ομάδας:** |

**ΣΥΓΚΕΝΤΡΩΤΙΚΟ ΕΝΤΥΠΟ**

 **Αίθουσα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Γύρος: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Σχολείο:** | **Σχολείο:** |
| **Όνομα:****Βαθμοί:** | **Όνομα:****Βαθμοί:** |
| **Όνομα:****Βαθμοί:** | **Όνομα:****Βαθμοί:** |
| **Όνομα:****Βαθμοί:** | **Όνομα:****Βαθμοί:** |
| **Άθροισμα Βαθμών Ομάδας Λόγου:****Κατάταξη[[1]](#footnote-1) :** | **Άθροισμα Βαθμών Ομάδας Αντίλογου:****Κατάταξη[[2]](#footnote-2):** |

**Ο/Η Πρόεδρος της Κριτικής Επιτροπής**

Η Επιστημονική Επιτροπή των Αγώνων

Η Οργανωτική Επιτροπή των Αγώνων

1. Σημαίνει 1 πόντο για την ηττημένη ομάδα και 2 πόντους για τη νικήτρια ομάδα [↑](#footnote-ref-1)
2. Σημαίνει 1 πόντο για την ηττημένη ομάδα και 2 πόντους για τη νικήτρια ομάδα [↑](#footnote-ref-2)